Sommeren er nu officielt gået på hæld, og dermed skal vi nu til at vænne os til, at det er efterår. Det betyder, at vi som oftest går imod koldere og mørkere tider, men paradoksalt nok starter september ud med flere solrige dage end august. Og fredag bliver ingen undtagelse. Men inden vi kan nyde godt af solen, skal der lidt ryddes lidt op i vejret. For det første er der fra morgenstunden en del skyer og spredte regnbyger på spil over de østlige egne. Derudover skal man være ekstra opmærksom i morgentrafikken, da man flere steder er stået op til tåge, der helt lokalt kan være med lav sigtbarhed. Masser af sol og op til 22 grader Tågen forventes at være brændt af i løbet af morgentimerne. Lidt længere tager det for regnbygerne at gå væk. Her skal vi nok hen til middagstid, før det holder helt tørt i hele landet. Til gengæld er det så også med masser af sol på himlen i stort set alle landsdele. Eneste undtagelse er Bornholm, hvor det først for alvor klarer op i løbet af eftermiddagen. Når det bliver varmest i eftermiddag er det med 18 til 22 grader på termometret. Se den nordjyske vejrudsigt herunder: Da vinden samtidig forventes at blive helt rolig, er der altså udsigt til ganske flot sensommervejr at gå weekend på, der bare indbyder til at komme udenfor og nyde godt af septembersolens varme stråler. Det relativt stille og klare vejr fortsætter aftenen og natten igennem med temperaturer, som holder sig i underkanten af 20 grader indtil solnedgang. Fredagens solskinsvejr er blot begyndelsen på en lang række dage med stabilt vejr over Danmark.

Referat:
Man skal være ekstra opmærksom i morgentrafikken, da der nogle steder kan være tåge.